ভেঙে পড়ছে শতাব্দী প্রাচীন মিনার। রাস্তায় চওড়া ফাটল। ধ্বংসস্তুপের নিচে অসংখ্য মানুষ। নিজের চোখে দেখা সেই সব আতঙ্ক নিয়েই শহরে ফিরলেন কমপক্ষে তিরিশ জন পর্যটক। শোনালেন ভয়াবহ অভিজ্ঞতার কথা।
 ওয়েব ডেস্ক: ভেঙে পড়ছে শতাব্দী প্রাচীন মিনার। রাস্তায় চওড়া ফাটল। ধ্বংসস্তুপের নিচে অসংখ্য মানুষ। নিজের চোখে দেখা সেই সব আতঙ্ক নিয়েই শহরে ফিরলেন কমপক্ষে তিরিশ জন পর্যটক। শোনালেন ভয়াবহ অভিজ্ঞতার কথা। হাওড়াতে ট্রেনে এসে পৌছোন ৫ জনের একটি পর্যটকদল। প্রকৃতির তাণ্ডব খুব কাছ থেকে দেখার অভিজ্ঞতা শোনালেন তারা। ভয়াল ভূমিকম্পের তাণ্ডবে নেপালের কাঠমান্ডুজুড়ে এখন স্বজনহারাদের হাহাকার। জীবন্ত সমাধি হয়েছে বহু মানুষের। চলছে উদ্ধারকাজ। বেড়াতে গিয়ে এমন চরম বিপদের মুখোমুখি হতে হবে তা স্বপ্নেও ভাবেননি এদের কেউই। প্রকৃতির রোষের কাছে মানুষ যে বড় অসহায় সামনে থেকে তাই প্রত্যক্ষ করলেন ঘরে ফেরা পর্যটকরা।